SKRIFTLIG FORESPOERGSEL E-3650/97 af Irene Soltwedel-Schaefer (V) til Kommissionen (19. november 1997)

Om: BSE

I vwd/Europanachrichten (Vereinigte Wirtschaftsdienste, udgaven fra 1. oktober 1997, nr. 189, 7810b) citeres foelgende presseerklaering fra Gruppen De Groenne, fremsat af Friedrich Graefe zu Baringdorf:

»EP-delegationen gik med stor selvfoelgelighed ud fra, at inspektionen af koelehusene skulle staa i centrum for kontrolbesoeget. I disse koelehuse blev kroppe af ca. 250.000 stykker kvaeg, der som led i en forebyggende noedforanstaltning var blevet slagtet i en alder af over 30 maaneder, midlertidigt oplagret gennem de sidste maaneder paa grund af utilstraekkelig kapacitet til bortskaffelse. At der nu ikke findes mere midlertidigt oplagret oksekoed, der mistaenkes for at vaere smittet med BSE og derfor skal bortskaffes, kunne ifoelge EP-medlemmet opfattes som en god eller en daarlig nyhed. Enten maa den britiske regering drastisk have forhoejet forarbejdnings- og destrueringskapaciteten, saa alt virkelig er blevet forarbejdet, eller ogsaa foreligger der en »fatal regnefejl«, som ogsaa kunne vaere forklaringen paa den illegale eksport«.

1. Er det rigtigt, at 250.000 stykker kvaeg, som er blevet slagtet i en alder af over 30 maaneder, er blevet oplagret paa mellemlang sigt?

2. Hvor mange koelehuse i Storbritannien, hvor der midlertidigt oplagres slagtekroppe af kvaeg, har der eksisteret siden juli 1996 og frem til i dag?

3. Hvor befinder disse koelehuse til oplagring af slagtekroppe fra kvaeg sig, som skal bortskaffes?

4. Hvor mange stykker kvaeg er i tidsrummet fra juli 1996 og til i dag blevet noedslagtet hver maaned?

Svar afgivet paa Kommissionens vegne af Emma Bonino (13. januar 1997)

1. Ordningen for kvaeg paa over 30 maaneder (OTMS-ordningen) har vaeret gaeldende siden slutningen af april 1996. I systemet til bortskaffelse af kvaeget var destrueringskapaciteten systemets flaskehals indtil begyndelsen af 1997, idet destrueringskapaciteten svarede til mellem 25.000 og 30.000 dyr pr. uge, mens antallet af slagtninger i efteraaret 1996 i visse uger naaede op paa naesten 60.000 dyr. Det Forenede Kongeriges myndigheder besluttede at leje oplagringsplads i koelehuse og flytte ikke-udbenet koed dertil for dermed at frigoere destrueringskapacitet til fordel for isaer slagterester.

Ifoelge Intervention board executive agency (IBEA) blev i alt 229.129 kroppe leveret til oplagring paa koel.

2. og 3. Ifoelge IBEA var i alt 42 koelehuse i anvendelse i forbindelse med OTMS-ordningen (28 i England, 2 i Wales, 6 i Skotland og 6 i Nordirland). Et fald i antallet af slagtninger til 15.000 - 20.000 dyr pr. uge betoed, at destruktionsanstalterne fra februar 1997 fik kapacitet til at destruere koed fra koelehusene (2.000 - 2.500 tons koed pr. uge). Naar bortses fra ordningens start og julen 1996, var det laveste antal slagtninger 6.534 stykker kvaeg paa en uge (foerste uge af februar 1997).

Ifoelge oplysninger fra Det Forenede Kongeriges myndigheder var alle lagerbeholdninger af frossen OTMS-koed blevet flyttet og destrueret ved udgangen af oktober 1997 (dvs. omkring 72.400 tons frosset koed). I Storbritannien var alle koelehuse toemt for frosset OTMS-koed omkring midten af september 1997, i Nordirland var de toemt ved udgangen af oktober maaned.

Koedaffaldet fra destrueringsprocessen opbevares under myndighedernes opsyn indtil det bortskaffes (for oejeblikket af et enkelt forbraendingsanlaeg). I slutningen af oktober 1997 blev der i Storbritannien opbevaret i alt omkring 220.000 tons koed og benmel (MBM), 150.000 tons talg og 47.000 tons blodmel. Hertil kommer, at der blev opbevaret omkring 45.000 tons MBM i Nordirland, som ikke har nogen forbraendingsanlaeg. Ordningens flaskehals er nu forbraendingskapaciteten. Indtil begyndelsen af november 1997 var der kun blevet braendt 5.750 tons MBM.

4. I begyndelsen af november 1997 var der slagtet 1.8 mio. stykker kvaeg under OTMS-ordningen. Rapporten, der indeholder en angivelse af det antal dyr, der siden april 1996 ugentligt er blevet slagtet under OTMS-ordningen, sendes direkte til det aerede parlamentsmedlem og til Parlamentets sekretariat.